b'\n_START_ARTICLE_\nOlimpija (Epyro princes\xc4\x97)\n_START_PARAGRAPH_\nOlimpija (gr. \xe1\xbd\x88\xce\xbb\xcf\x85\xce\xbc\xcf\x80\xce\xb9\xce\xac\xcf\x82 375 \xe2\x88\x92 316 m. pr. m. e.) \xe2\x88\x92 Epyro princes\xc4\x97, Makedonijos karaliaus Pilypo II \xc5\xbemona ir Aleksandro Makedonie\xc4\x8dio motina. Olimpijos motina kildinta tiesiogiai i\xc5\xa1 Achilo._NEWLINE_Po s\xc5\xabnaus mirties, Olimpija \xc4\x97m\xc4\x97 valdyti Makedonijoje savo an\xc5\xabko Aleksandro IV vardu. Ta\xc4\x8diau jau po met\xc5\xb3 ji buvo nuversta nuo vald\xc5\xbeios diadochu Kasandru ir nu\xc5\xbeudyta.\n_START_SECTION_\nBiografija\n_START_PARAGRAPH_\nOlimpija buvo karaliaus Neoptolemo I dukt\xc4\x97, kuris kildino save i\xc5\xa1 Achilo gimin\xc4\x97s. Gimus Olimpijai, jai buvo duotas Poliksenos vardas, jaunyst\xc4\x97je ji buvo vadinama Mirtala, o po vestuvi\xc5\xb3 su Pilypu II buvo vadinama Olimpija \xe2\x88\x92 sportini\xc5\xb3 \xc5\xbeaidyni\xc5\xb3 garbei. Gyvenimo pabaigoje ji v\xc4\x97l pasikeit\xc4\x97 vard\xc4\x85 \xe2\x88\x92 \xc4\xaf Stratoniku._NEWLINE_Pasak Plutarcho, Pilypas II ir Olimpija pirm\xc4\x85 kart\xc4\x85 susitiko Samotrak\xc4\x97s saloje, kur abu buvo \xc5\xa1ventinami \xc4\xaf misterijas. V\xc4\x97liau jiems gim\xc4\x97 s\xc5\xabnus Aleksandras ir dukt\xc4\x97 Kleopatra. Gyvavo legenda, kad Aleksandro t\xc4\x97vas buvo ne Pilypas II, o Dzeusas, kuris pa\xc4\x97m\xc4\x97 Olimpij\xc4\x85 griaustinio metu. Pats Aleksandras palaik\xc4\x97 \xc5\xa1i\xc4\x85 legend\xc4\x85 politiniais sumetimais, ta\xc4\x8diau savo t\xc4\x97vu laik\xc4\x97 b\xc5\xabtent Pilyp\xc4\x85 II._NEWLINE_Aleksandrui i\xc5\xa1eidavus \xc4\xaf \xc5\xbeyg\xc4\xaf, Olimpija pastoviai jam ra\xc5\xa1ydavo lai\xc5\xa1kus ir juodindavo Aleksandro aplinkos \xc5\xbemones. Ta\xc4\x8diau Aleksandras Makedonietis neleido ki\xc5\xa1tis motinai \xc4\xaf valstyb\xc4\x97s reikalus.'